**ZUZENBIDE FAKULTATEKO BERDINTASUN BATZORDEAK 2016ko OTSAILAREN 29an EGINDAKO BILERAREN AKTA**

**Bertaratu diren batzordekideak:**

-Jokin ALBERDI (irakasle-ikertzaileak: IRI)

-Sofía ARANA (IRI)

-Maggy BARRÈRE (IRI)

-Arantza CAMPOS (batzordeburua)

-Arrate DELGADO (ikaslea/Ikasleen Kontseilua)

- Iraide LEGINA (ikaslea)

-Leire IMAZ (IRI)

- Isabel PELEGRIN (AZP)

**Bertaratu ez diren batzordekideak:**

-Maite BENGOA (ikaslea) (bertarazu ezina adierazi du)

-Goizeder OTAZUA (IRI) (bertaratu ezina adierazi du)

**Batzordekideak izan gabe bertaratu direnak:**

-Oscar Arroyuelo (ikastegiko administratzailea)

Berdintasun Batzordea, presidenteak zabaldutako deialdian jaso bezala, Donostiako Zuzenbide Fakultateko bilera gelan eta Leioako Justo Garate aretoan bildu da 2016ko otsailaren 29ko 10:30ean.

**Informazioa:**

1. Ongi etorria eman zaio batzordekide berriari: Arrate Delgado.
2. Maggy Barrèrre irakasleak jakinarazi du bileretara agertzeko asmoa azaldu zuenean (azken bileretako batean pentsatu eta azaldu bezala), biltzeko ordua goizeko azken orduetan izango zela. Beraz, hala izan ez denez, adierazi du bilera amaitu baino lehen alde egin beharko duela. Batzordeburuak azaldutakoa jaso eta erantzun duenez, ahal den neurrian, saiatuko da bilerak goizeko azken orduan izan dadin, 13:00ak aldean.
3. Leire Imaz irakasleak adierazi digu UPV/EHUko Berdintasunerako Zuzendaritzak antolatutako ACADEME prestakuntza ikastaroan parte hartzeko hautatu dutela. Batzordeak zoriondu egin du.
4. Arantza Campos batzordeburuak amaitzeko gelditzen den ikasturteari begira hainbat jarduera egiteko proposatu du. Dena dela, jarduera horiek gauzatzerik ez balego, datorren ikasturterako utziko lirateke.
   1. Gure lurraldera iristen ari diren emakume errefuxiatuek hitzaldi bat ematea, edo mahai inguru bat antolatzea. Jakin dakigu izua atzean uzteko egin beharreko bidaian, migratzeko ibilbidean alegia, sexu indarkeria jasaten ari direla. Hori dela eta, batzorde honek ezinbestekotzat jotzen du emakumeen kontrako indarkeria hori denen begi bistan uztea.
   2. UPV/EHUko Berdintasunerako Zuzendaritzak deituta, martxoaren 9an, Leioan, izango den Martxan Lilan parte hartu, ahal den neurrian, eta martxa horren publizitatea zabaldu.
   3. Bi campusetan jardunaldi txiki batzuk antolatzea konstituzio erreformaren gainean baina genero ikuspegitik.
5. Maggy Barrère irakasleak adierazi du jarduerak behar adinako denboraz aurreikusi behar ditugula, UPV/EHUn antolatzeko ekitaldietarako laguntzak eskatzeko, zehatzago esanda Berdintasunerako Zuzendaritzak eta campusetako errektoreordetzek ematen dituztenak eskatzeko. Barrère irakasleak adierazi duenez, batzordeak ezagutu behar du, jarduerak antolatuko badira, zein diren diru laguntzak eskatzeko epeak.
6. Jokin Alberdi irakasleak jakinarazi du errefuxiatuen egoera negargarriarekin lotutako beste unibertsitate eremu eta ekimen batzuetan parte hartzen ari dela. Era berean, Alberdi irakasleak adierazi duenez, urriaren 2an Gobernu Batzarrak erabaki bat hartu zuen, eta, horren arabera, unibertsitateak, Ikasleen eta Gizarte Erantzukizunaren arloko Errektoreordetzaren bitartez, konpromisoa hartu zuen hizpide dugun gaiarekin lotutako unibertsitate jarduerak sustatzeko.

**Hartutako erabakiak:**

1. Aurreko akta onartu.
2. Arantza Campos batzordeburuak Campuseko Errektoreordetzari eta Berdintasunerako Zuzendaritzari eskatuko die ondoko jarduerak finantza ditzaten:
   1. Hitzaldi, mintegi edo mahai inguru bat antolatu, baliabideak kontuan hartuta, apirilaren 18-21 inguruan, “Emakume errefuxiatuak” gaiaz.
   2. Jardunaldi txiki batzuk edo jardunaldi bat antolatu, baliabideak kontuan hartuta, 2016-2017 ikasturtean (urrian edo azaroan) konstituzio erreformaren gainean baina genero ikuspegitik.

Bilera 12:15ean amaitu da.

Donostian, 2016ko otsailaren 29an

Sin.: Arantza Campos

(Batzordeburua)